钦定古今图书集成/明伦汇编/氏族典/第096卷 > 苏津
## 钦定古今图书集成/明伦汇编/氏族典/第096卷 > 苏津

按《滕县志》：“津，润弟也。金季盗起，津与兄同起义师，为
杞县丞。时润为滕州太守，润死，州降，以州属东平总
管石天禄安辑之，津弃官脱身归石天禄。峄人以同
乡之故招致津，授沛县兵马都总领，兼分治县令。津
招集流亡，抚之如子，沛人德之。迁显武将军左监军，
同知滕州。至元十三年，李璮据济南叛，遣夏贵袭取”
蕲、宿等城，张禧移兵攻之，津从征，所至争开门降。津
号令严明，秋毫无犯，市不易肆，居者安堵如故，百姓
歌之，有《古名将风》。阿术鲁上其功，特迁定远大将军、
左副元帅，兼睢州太守。